дата на раждане: 1965 г.
 ПАСПОРТ/ИДЕНТИФИКАЦИОННИ ДАННИ: Син на Pierre Yakété и Joséphine Yamazon.
 ОСНОВАНИЯ ЗА ВПИСВАНЕ: Участие или подпомагане на действия, които подкопават мира, стабилността или сигурността на ЦАР :На 17 декември 2013 г. Yakete поема функциите на политически координатор на новосформираното народно съпротивително движение за реформиране на бунтовническата група Антибалака в Централноафриканската република. Той има пряко участие в решенията на бунтовническа група, която участва в актове, подкопаващи мира, стабилността и сигурността в ЦАР, особено в събитията от 5 декември 2013 г. и след това. Освен това групата е изрично посочена в Резолюции 2127, 2134 и 2149 на ССООН поради участието си в подобни актове. Yakete е обвинен в разпореждане на задържането на лица, свързани със Селека, в призиви за нападения над лица, които не поддържат президента Bozizé, и в набиране на млади членове на милициите, които да извършват нападения с мачете срещу противници на режима. Продължил да бъде част от приближения кръг на François Bozizé след март 2013 г., Yakete се присъединява към Фронта за завръщане към конституционен ред в ЦАР (Front pour le Retour à l'Ordre Constitutionnel en CentrAfrique — FROCCA), чиято цел е да върне на власт сваления президент с всички необходими средства. В края на лятото на 2013 г. той пътува до Камерун и Бенин, където прави опит да набере доброволци за борба срещу Селека. През септември 2013 г. прави опит да си възвърне контрола върху операциите, ръководени от бойци, подкрепящи Bozizé, в градове и села в близост до Bossangoa. Yakete е подозиран и в насърчаване на раздаването на мачете на безработни младежи християни, с което да се улеснят нападенията им срещу мюсюлмани.
 